title: Ciclismo
text: O ciclismo ye un esporte con quantas especialidatz, con a nota común de fer-se en una bicicleta por una presona clamata ciclista. Puet estar nomás una actividat d'ocio u fer-se como competición esportiva, con as suyas Federacions y Reglamentos. Bi ha asinas o ciclismo en rota, o ciclismo en pista, o ciclocross, o ciclismo de montanya, o ciclotorismo, etc. As competencias sobre a reglamentación d'istos esportes son d'a Unión ciclista Internacional. Antiparte, ye un esporte olimpico.
  
  Modalidatz 
  
  Ciclismo en rota. Se fa por carreteras, cercuitos u carrieras.
  Pruebas d'un día:
  Pruebas clasicas: son carreras d'una durada d'un día, entre dos ciudatz (París-Roubaix u Lidje-Bastogne-Lidje).
  Criteriums: carreras en cercuito, a ormino de menos de 100 km de longaria.
  Contrareloch: carrera individual, en a que totz os ciclistas fan o mesmo recorrito, encara que en moments diferents.
  Cronoescalata: una carrera contrareloch en montanya.
  Contrareloch por equipos: se corre no pan individualment, sino con totz os corredors d'o mesmo equipo agrupatos.
  Pruebas de quantos días, en combinando etapas de montanya, de plana, contrarreloch, cronoescalatas, etc.
  Ciclismo en pista, que se fa en una instalación especial, clamata velodromo.
  Velocidat: A competición ye por parellas, en una distancia de 1.000 metros, encara que nomás cuenta o tiempo emplegato en recorrer os zaguers 200 metros.
  Kilometro en salita parata: Prueba contrareloch individual en una distancia de 1.000 metros.
  Persecución individual: competición uno contra uno, con salita de cadagún dende un puesto diferent d'o velodromo tentando de cazar-se'n mutuament.
  Persecución por equipos: igual que l'anterior, pero en equipos de 4 corredors, estando o tercer corredor en trescruzar a meta qui dona o tiempo a o suyo equipo.
  De fondo por puntos: carrera en grupos d'una longaria de 50 km, con sprint cada 1.500 metros, con puntuación cumulativa.
  Keirin: ye una prueba d'orichen chaponés, a on arredol de 8 corredors fan un sprint lanzato.
  Scratch: prueba de 10–15 km de longaria, con 24 partecipants, a on nomás puntúa o sprint zaguer d'a carrera.
  Eliminación: semilar a la prueba por puntos, pero o zaguer corredor en cada sprint albandona a carrera, dica que nomás queda o guanyador.
  Ciclocross.
  Ciclismo de montanya.
  Ciclotorismo.
  
  Competicions
  
  A Unión Ciclista Internacional clasifica as carreras en categorías:
  
  Uci Pro Tour
  
  Pruebas por etapas 
   París-Niza (Francia).
   Tirrena-Adriana (Italia).
   Vuelta a o País Basco (País Basco).
   Vuelta a Romandía (Suiza).
   Giro d'Italia (Italia).
   Volta a Catalunya (Catalunya).
   Dauphiné Libéré (Francia).
   Vuelta a Suiza (Suiza).
   Tour de Francia (Francia).
     Tour d'o Benelux (Belchica-Países Baixos-Luxemburgo).
   Vuelta a Alemanya (Alemanya).
   Vuelta a Espanya (Espanya).
   Vuelta a Polonia (Polonia).
  
  Pruebas d'un día (clasicas) 
   Milán-Sanremo (Italia).
   Tour de Flandres (Belchica).
   Gent-Wevelgem (Belchica).
   París-Roubaix (Francia).
   Amstel Gold Race (Países Baixos).
   Flecha Valona (Belchica).
   Lidje-Bastogne-Lidje (Belchica).
   Contrareloch por equipos d'Eindhoven (Países Baixos).
   Vattenfall Cyclassics (Alemanya).
   Clasica de San Sabastián (País Basco).
   Gran Premio de Ploue (Bretanya).
   Campionato de Zúrich (Suiza).
   París-Tours (Francia).
   Giro de Lombardía (Italia).
  
  Primera Categoría 
   Semana Catalana de ciclismo (Catalunya).
  
  Segunda Categoría
  
  Tercera Categoría
  
  Se veiga tamién 
  Bicicleta.
  ciclista.
  Unión ciclista Internacional.
  Velodromo.
  Vuelta a Aragón.
  Vuelta a los Pireneus.
  Quebrantahuesos.
  Vuelta a Espanya.
  Tour de Francia.
  Giro d'Italia.
  
  Enrastres externos 
  
   Pachina web oficial d'a Unión ciclista Internacional.